# **DECIZIA ETAPEI DE ÎNCADRARE**

## proiect

Ca urmare a solicitării de emitere a acordului de mediu adresate de **MIULESCU COSMIN** cu domiciliul în județul Timiş, municipiul Timişoara, satul Ghiroda, str. Romaniţei, nr. 11, înregistrată la Agenţia pentru Protecţia Mediului Mehedinţi cu nr. 6504 din 25.05.2018, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
3. **Directivei 2014/52/UE,** privind evaluarea impactului anumitor proiecte publice și private asupra mediului,

A.P.M. Mehedinţi **decide,** ca urmare a consultărilor desfăşurate în cadrul şedinţei Comisiei de Analiză Tehnică din data de 19.07.2018, că proiectul ”**construcţie casă de vacanţă P+2E, puţ forat, fosă septică, împrejmuire teren şi ponton**” propus a fi amplasat în **comuna Eşelniţa, str. Dunării, nr. 1118**, județul Mehedinți, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

1. **Proiectul se încadrează în prevederile legii privind evaluarea impactului anumitor proiecte publice și private asupra mediului**, anexa nr.2, pct.10 (b) – ”proiecte de dezvoltare urbană”;
2. **Caracteristicile proiectului**:
3. demensiunea și concepția întregului proiect:

* pe terenul cu Stotală=579 m2 se propune construirea unei case de vacanţă cu regim de înălţime P+2E, Sconstruită=239,81 m2, Sdesfăşurată=593,85 m2, Sparcare=120,00 m2, Sspaţiu verde=219,19 m2
* împrejmuirea terenului din fundaţie de beton armat, zidită şi lpacată cu piatră iar partea superioară din tablă
* lucrări de apărări de mal (consolidarea malului pe toată latura proprietăţii aferentă fluviului Dunărea). Mai este prevăzut şi un ponton plutitor (L=3,3 m, l=2,7 m, la care se adaugă pasarela de acces L= 2,0 m, l=1,0 m, h=1,0 m). Pontonul plutitor va fi ancorat de mal prin intermediul pasarelei, se asigură şi dinspre larg cu 1-2 ancore şi va fi prevăzut cu semnale luminoase
* Sistemul de alimentare cu apă: alimentarea cu apă se va face din sursă proprie – foraj cu adâncime H = 36,0 – 42,0 m, Q zi med = 4,4 m3/zi (0,05 l/s)
* Sistemul de evacuare a apelor uzate:

- *apele uzate menajere* vor fi colectate prin intermediul reţelei interne de canalizare şi evacuate într-un bazin etanş vidanjabil ED-CO-ET-TANK, Industry, V = 20 m3

- *apele pluviale*

de pe clădire se vor descărca prin intermediul jgheaburilor şi burlanelor, pe terenul adiacent

de pe teren o parte sunt dirijate spre rigole adiacent iar o parte se vor infiltra

de pe platforma betonată a parcării vor fi trecute printr-un separator de hidrocarburi iar apoi colectate într-un bazin de retenţie cu V = 1, 00 m3, care ulterior se va utiliza la stropirea spaţiilor verzi

* Alimentarea cu energie electrică: din punct de vedere al alimentării cu energie electrică, obiectivul va fi conectat la sistemul de alimentare cu energie electrică existent în zonă,
* Alimentarea cu energie termică: energia termică (pentru încălzirea spaţiilor în timpul iernii) se va produce în centrala termică proprie, care va funcţiona cu combustibil solid – lemn, brichete de lemn, peleți din rumeguș, etc.

1. cumularea cu alte proiecte: nu este cazul
2. utilizarea resurselor naturale: în cantităţi limitate, agregate minerale şi combustibili  pentru utilaje, achiziționate de la firme autorizate;
3. cantitate și tipurile de deșeuri generate/gestionate:

- proiectul va genera deşeuri  fără caracter periculos  în etapa de execuţie, deşeuri din construcţii și deșeuri menajere.

- la faza de funcționare deșeurile rezultate din activitate vor fi de tip menajer, rezultate de la turiști;

1. poluarea și efectele negative:

* AER: pe perioada execuţiei lucrărilor de construcţii, sursele de poluare a aerului atmosferic sunt reprezentate de:
* lucrările de săpătură pentru fundaţii şi platforme – generează emisii de praf în atmosferă;
* utilajele/echipamentele cu care se execută lucrările de construcţii – emisii specifice arderilor motoarelor cu combustie internă;
* pe perioada de funcţionare, principalele surse de poluare a aerului sunt cele provenite din surse staţionare: coşul de la centrala termică, care va funcţiona cu combustibil solid (pulberi, SO2, NOx, CO2),
* APĂ: pe perioada de construire a obiectivului de investiţii există posibilitatea apariţiei poluării accidentale datorită manevrabilităţii defectuoase a recipientelor cu conţinut de substanţe periculoase pentru mediu (uleiuri, motorine etc) sau datorită utilajelor/maşinilor prost întreţinute. În cazul unor scurgeri accidentale, aceste substanţe pot pătrunde în pânza freatică superioară, afectând ecosistemul acvatic.
* SOL: în timpul perioadei de execuţie, solul ar putea fi poluat fie local, fie pe zone restrânse cu poluanţi de natura produselor petroliere sau uleiurilor minerale provenite de la utilajele de execuţie (buldozer, excavator, motocompresor, grup generator electric etc.),
* ZGOMOT:zgomotul și alte surse de disconfort pot apărea de la utilaje în timpul executării proiectului;

1. riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:   nu se vor utiliza substanţe periculoase, tehnologia nu prezintă risc de accidente majore. Datorită dimensiunilor reduse ale proiectului nu se vor degaja cantități notabile de gaze cu efect de seră;
2. riscurile pentru sănătatea umană: la faza de implementare a proiectului nu sunt identificate riscuri pentru sănătatea umană.
3. **Amplasarea proiectelor:**
4. utilizarea actuală și aprobată a terenurilor: terenul pe care se va implementa proiectul este situat în intravilanul comunei Eşelniţa și este destinat construirii de locuințe și funcțiuni complementare și are categoria de folosință curți-construcții, conform PUG aprobat;
5. bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia –   proiectul va utiliza în cantităţi limitate, agregate minerale şi combustibili  pentru utilaje, în etapa de realizare;
6. capacitatea de absorbţie a mediului natural:
7. zone umede, zone riverane, guri ale râurilor: nu este cazul;
8. zone costiere și mediul marin: nu este cazul;
9. zonele montane și forestiere: nu este cazul;
10. arii naturale protejate de interes național, comunitar, internațional: amplasamentul pe care urmează să se realizeze proiectul se află în aria naturală protejată – Porțile de Fier, Munții Almăjului și Locvei, cod arie: D, ROSCI0206, ROSPA0080, conform Punctului de Vedere nr. 411 din 25.05.2018, emis de Biroul Calitatea Factorilor de Mediu din cadrul APM Mehedinți;
11. zone clasificate sau protejate conform legislației în vigoare: nu este cazul;
12. zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii și relevante pentru proiect sau în care se consideră că există astfel de cazuri: nu este cazul
13. zonele cu o densitate mare a populației: nu este cazul;
14. peisajele și situri importante din punct de vedere istori, cultural sau arheologic: nu este cazul.
15. **Tipurile și caracteristicile impactului potențial:**
16. importanța și extinderea spațială a impactului: proiectul va avea impact local, numai în zona de lucru, în perioada de execuție, fără a fi afectată populația localității Eşelniţa;
17. natura impactului:

* la faza de execuție sursele de poluare vor avea un impact moderat asupra aerului datorită emisiilor de particule în suspensie, rezultate din săpături, emisii de poluanți specifici gazelor de eșapament rezultate de la utilajele cu care se vor executa operațiile și de la vehiculele pentru transportul materialelor,
* de asemenea la faza de execuție a proiectul impactul asupra factorului de mediu sol/subsol poate fi unul semnificativ dacă se produc poluări cu produși petrolieri proveniți de la utilaje, stocarea necontrolată a deșeurilor, etc;
* la implementarea proiectului sursele potențiale de zgomot sunt lucrările propriuzise (decopertări, excavări, etc), transportul materialelor de construcții

1. natura transfrontieră a impactului – nu este cazul;
2. intensitatea şi complexitatea impactului –proiectul propus generează un impact pozitiv indirect, pe termen lung asupra populației, contribuind la dezvoltarea urbană;
3. probabilitatea impactului – redusă, atât pe perioada de execuţie cât şi la funcţionare prin buna gestionare a dejecțiilor animaliere;
4. debutul, durata, frecvenţa şi reversibilitatea preconizate ale impactului – durata aproximativă a implementării proiectului și implicit a impactului asupra mediului este evaluată la câteva luni;
5. cumularea impactului cu impactul altor proiecte existente și/sau aprobate: nu este cazul;
6. posibilitatea de reducere efectivă a impactului: nu este cazul.
7. **Observații din partea publicului**: pe perioada parcurgerii procedurii nu au fost observații din partea publicului
8. **Motivele pe baza cărora s-a stabilit necesitatea efectuării/neefectuării evaluării adecvate sunt următoarele:** conform punctului de vedere nr. 411 din 25.05.2018, emis de Biroul Calitatea Factorilor de Mediu – Biodiversitate din cadrul Agenției pentru Protecția Mediului Mehedinți, proiectul **nu intră** sub incidența art.28 al OUG nr57/2007 privind regimul ariilor naturale protejate, conservarea habitatelor naturale, a florei și faune sălbatice, aprobată și modificată prin Legea 49/2011, cu modificările și completările ulterioare. A fost obţinut Avizul nr. 1499/29.05.2018 al Administraţiei Parcului Natural Porţile de Fier R.A.
9. **Motivele pe baza cărora s-a stabilit** **necesitatea efectuării/neefectuării evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă**: nu este cazul

***Realizarea acestui proiect se va face cu respectarea următoarelor condiții*:**

1. ***pentru factorul de mediu apă:***

* aveţi obligaţia să vă racordaţi la reţeaua centralizată de alimentare cu apă şi canalizare menajeră a localităţii Eşelniţa în momentul extinderii acesteia în zona investiţiei
* se va încheia contract cu firmă de specialitate pentru curăţarea periodică a separatorului de hidrocarburi
* apele uzate epurate sunt evacuate in bazinul vidanjabil etanș cu un volum de 20 m3 cu respectarea prevederilor NTPA 002/ 2005 și se vor preda periodic firmelor autorizate pentru colectarea acestora.

1. ***pentru factorul de mediu aer:***

* la implementarea proiectului vor rezulta pulberi folosirea de utilaje periodic verificate tehnic, de generație recentă, dotate cu sisteme catalitice de reducere a poluanților;
* transportul de materiale se va face pe trasee optime;
* încărcătura vrac de pietriș și nisip va fi acoperită în timpul transportului;
* reducerea vitezei de circulației
* măsuri pentru reducerea emisiilor de noxe toxice prin: menținerea utilajelor și mijloacelor de transport în stare tehnică corespunzătoare, impunerea de restricții de viteză pentru mijloacele de transport
* pentru realizarea investiției se vor utiliza doar căile de acces existente iar transportul materialelor se va face pe trasee optime;

1. ***pentru factorul de mediu sol:***

* în perioada de execuție a investiției pot apărea accidental poluări ale solului prin pierderea de carburanți, uleiuri de la utilajele folosite, fapt pentru care se vor lua măsuri de asigurare a substațelor absorbante pe amplasament,

1. ***pentru factorul de mediu zgomo***t:

* investiția se va realiza doar in timpul zilei fără a se creea disconfort fonic populației și cu respectarea programului de odihnă al acesteia;

1. gospodărirea deșeurilor rezultate pe amplasament:

* deşeurile menajere vor fi depozitate controlat, în locuri bine stabilite şi amenajate corespunzător prevederilor în vigoare şi a unei colectări în pubele destinate fiecărui tip de deşeu în parte. pentru evidenţierea acestei colectări se vor alege pubele de culori diferite şi inscripţionate conform tipului de deşeu pe care îl conţine.
* deşeurile menajere vor fi preluate de către o societate de salubritate locală, autorizată pentru activităţi precum colectarea, sortarea, transportul şi depozitarea deşeurilor menajere în locuri special amenajate.
* deşeurile din construcţii, rezultate în urma lucrărilor de construire , vor fi preluate de firme de salubritate autorizate, iar materialele revalorificabile (fier, lemn) vor fi depozitate separat.
* deşeurile provenite din construcţii vor fi preluate de către o societate de salubritate locală , conform contractului pentru autorizaţia de construire care prevede colectarea, transportul şi depozitarea de către prestator a deşeurilor .
* deșeuri de la centrala termică: cenuşa rezultată de la arderea combustibililor în centrala termică, va fi depozitată într-un spaţiu special ales în incinta, până la preluarea lor de societate de salubritate locală. Spaţiul va fi betonat, înconjurat pe trei laturi cu zid din beton sau cărămidă şi va fi acoperit cu placă ondulată, sau alt tip de acoperiş. zidurile laterale şi acoperişul au rolul de a reţine praful provenit de la depozitul de cenuşa, atunci când particulele solide sunt spulberate şi antrenate în atmosferă de vânt.

1. atât beneficiarul cât și proiectantul vor urmări îndeaproape executarea lucrărilor prevăzute in proiect;
2. după executarea lucrărilor de investiții zonele afectate vor fi renaturalizate –unde este cazul;
3. în situația în care, după emiterea prezentului act și înaintea obținerii autorizației de construire, proiectul va suferi modificări, veți **notifica** Agenția pentru Protecția Mediului Mehedinți;
4. la finalizarea investiției, va fi notificată Agenția pentru Protecția Mediului Mehedinți, în vederea verificării realizării proiectului în conformitate cu cerințele legale și cu condițiile din prezentul act și întocmirii procesului verbal de constatare a respectării condițiilor impuse.

Prezenta decizie este valabilă pe toată perioada de realizare a proiectului, cu excepția situațiilor în care:

1. apar elemente noi , necunoscute la data emiterii prezentului act;
2. este modificată legislația relevantă,
3. este schimbat regimul de protecție;
4. sunt modificate datele care au stat la baza emiterii.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele deciziile sau omisiunile autorității publice competente care fac obiectulo participării publicului, inclusiv aprobarea de dezxvoltare, potrivit prevederilor Legii contenciosului admin istrativ nr.544/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește cerințele prevăzute la art.2 lit.f), considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanțe odată cu decizia etapei de încadrare, cu acordul de mediu sau, după caz, cu decizia de respingere a solicitării acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de con tencios administrativ competente, persoanele prevăzute la art.21 au obligația șă solicite autorității publice emitente a deciziei menționate la art.21 alin(3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la alin.(1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la alin. (1) și (2) este gratuită și trebuie să fie echitabilă, rapidă și corectă.

*Decizia etapei de incadrare își păstrează valabilitatea pe toată perioada punerii aplicare a proiectului.*

*Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.*